IKTATÓSZÁM: 7/103-3/2023 TÁRGY:**A PÉCSI TÖBBCÉLÚ AGGLOMERÁCIÓS TÁRSULÁS ÁLTAL FENNTARTOTT INTÉZMÉNYEKBEN BIZTOSÍTOTT SZEMÉLYES GONDOSKODÁST NYÚJTÓ SZOCIÁLIS ÉS GYERMEKJÓLÉTI ELLÁTÁSOK TÉRÍTÉSI díjanak módosítása**

Melléklet:1 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2024. február 12.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: Gusa Erna szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

A szociális igazgatásról és szociális ellátásokról szóló 1993. évi lll. törvény (a szociális igazgatásról és szociális ellátásokról szóló 1993. évi lll. törvény (a továbbiakban Szt.) 115. §-a, valamint a gyermekek védelméről és a gyámügyi igazgatásról szóló 1997. évi XXXl. törvény (továbbiakban Gyvt.) 147. §-a alapján a személyes gondoskodás körébe tartozó szociális és gyermekvédelmi ellátások térítési díját – azaz az intézményi térítési díjat – az intézmény fenntartója állapítja meg minden év április 1-jéig.

A Gyvt. 29. § (3) bekezdése szerint, ha az önkormányzati társulás gyermekjóléti ellátást nyújt, akkor a társulási megállapodásban megjelölt székhely szerinti települési önkormányzat – a társulási megállapodásban meghatározottak szerint – a nyújtott ellátásokról, azok igénybevételéről és a fizetendő térítési díjakról rendeletet alkot.

A Gyvt. 146. §-a alapján a gyermekek napközbeni ellátásáért és a gyermekek átmeneti gondozásáért térítési díjat kell fizetni.

A Gyvt. 147. §-a alapján a személyes gondoskodást nyújtó gyermekjóléti alapellátások intézményi térítési díja a szolgáltatási önköltség és a központi költségvetésről szóló törvényben biztosított támogatás különbözete.

A szolgáltatási önköltséget a tárgyévre tervezett adatok alapján a tárgyév április elsejéig kell megállapítani. A fenntartó az intézményi térítési díjat a kiszámított térítési díjnál alacsonyabb összegben is meghatározhatja.

A Szt. 92. § (1) bekezdés b) pontja ugyanezt a szabályt határozza meg a személyes gondoskodást nyújtó szociális ellátások tekintetében. Az Szt. 115. § (1) bekezdése szerint, az intézményi térítési díj a személyes gondoskodás körébe tartozó szociális ellátások ellenértékeként megállapított összeg. Az intézményi térítési díj összege nem haladhatja meg a szolgáltatási önköltséget.

Az intézményi térítési díj év közben egy alkalommal korrigálható. Az intézményi térítési díjat integrált intézmény esetében is szolgáltatásonként kell meghatározni, ilyen esetben az önköltség számítása során a közös költségelemek szolgáltatásonkénti közvetlen költségeinek arányában történő megosztásával.

A Pécsi Többcélú Agglomerációs Társulás **társulási megállapodása szerint Pécs Megyei Jogú Város Önkormányzata Közgyűlése, mint székhely alkotja meg a rendeletet a társulási tanács előzetes döntésének megfelelően.** Jelen módosítás a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat térítési díjait érinti.

Az Szt. 115. § (1) bekezdése szerint, az intézményi térítési díj a személyes gondoskodás körébe tartozó szociális ellátások ellenértékeként megállapított összeg. Az intézményi térítési díj összege nem haladhatja meg a szolgáltatási önköltséget.

Az intézményi térítési díj év közben egy alkalommal korrigálható. Az intézményi térítési díjat integrált intézmény esetében is szolgáltatásonként kell meghatározni, ilyen esetben az önköltség számítása során a közös költségelemek szolgáltatásonkénti közvetlen költségeinek arányában történő megosztásával.

Az intézményvezetők és a Költségvetési és Közgazdasági Főosztály munkatársa a törvény szabályainak megfelelően kiszámították valamennyi szociális ellátás önköltségét, a gyermekjóléti ellátások esetében az ellátás önköltségét, majd ezután annak a normatívához viszonyított különbözetét**. Az önköltségeket a rendelet-tervezet 1. és 2. melléklete tartalmazza.**

Jelen módosítás PKSZAK **szociális étkezés** és a családi bölcsődék térítési díjait érinti. Az étkeztetést az intézmények vásárolt szolgáltatásként biztosítják így a **vállalkozói díjak emelése** a térítési díjakat is érinti.

**Új térítési díj kerül** megállapításra továbbá a PKSZAK Százszorszép Családi Bölcsőde, és a Babóca Családi Bölcsőde vonatkozásában **új engedélyes telephely létrehozása miatt.** Az új családi bölcsődék Bicsérd, illetve Szabadszentirály településeken kerülnek megnyitásra a Társulási Tanács döntése szerint. **A térítési díj meghatározása a működési engedély feltétele.**

A szociálisan nem rászoruló személyek a PKSZAK-ban a jelzőrendszeres házi segítségnyújtás **szolgáltatást önköltségen, azaz 275 Ft/fő/nap áron vehetik igénybe.** Az INSZI-ben a szolgáltatás változatlanul 200 Ft/fő/nap.

**A családi bölcsőde hálózat** egyes telephelyein a térítési díjak emelkednének **a rendelet-tervezet 4. melléklete szerint a következőképpen:**

Megóv-Lak Családi Bölcsőde 1590 helyett 1690 forint/fő nap.

Almafa Családi Bölcsőde 1715 helyett 2050 forint/ fő/nap

Napraforgó Családi Bölcsőde 1715 helyett 2050 forint/ fő /nap

Manócska-ház Családi Bölcsőde 1710 helyett 1 980 forint/fő/nap

Csiperke Családi Bölcsőde 1710 helyett 1 980 forint/fő/nap

Kicsi-kék Családi Bölcsőde 1550 helyett 1 695 forint/fő/nap

Szivárvány Családi Bölcsőde 1510 helyett 1 780 forint/fő/nap

Napsugár Családi Bölcsőde 1510 helyett 1 780 forint/fő/nap

Kuckó Családi Bölcsőde 1450 helyett 1 700 forint/fő/nap

Mini Manó Családi Bölcsőde 1760 helyett 2 105 forint/fő/nap

Mesevár Családi Bölcsőde 1655 helyett 1 765 forint/fő/nap

Bölcs Csibe Családi Bölcsőde 1515 helyett 1 725 forint/fő/nap

Fürtöcske Családi Bölcsőde 2120 helyett 2465 forint/fő/nap

PKSZAK időszakos gyermekfelügyelet esetében nem változik

PKSZAK Bóbita Családi Bölcsőde 1710 helyett 1 980 forint/fő/nap

PKSZAK Kis Vakond Családi Bölcsőde 2120 helyett 2465 forint/fő/nap

PKSZAK Mazsola Családi Bölcsőde 1575 helyett 1 850 forint/fő/nap

PKSZAK Tádé Családi Bölcsőde 1575 helyett 1 850 forint/fő/napra módosulnak.

A személyi térítési díjak meghatározása a PKSZAK és az INSZI esetében a rendelet-tervezet 6. melléklete szerintaz igénybe vevők jövedelmétől függően intézményenként sávosan kerülek meghatározásra.

Az egységes szerkezetű rendelet-tervezet az előterjesztés mellékletét képezi. A módosítások pirossal szedve szerepelnek.

A rendeletet a társulási megállapodás értelmében Pécs Megyei Jogú Város Önkormányzata alkotja meg. A társulási tanács a módosításról előzetesen határozattal dönt.

Kérem a Tisztelt Társulási Tanácsot, hogy a fentiek alapján hozzon határozatot a térítési díjak emeléséről és kérje fel Nyőgéri Lajos alpolgármestert, hogy a rendelet megalkotását terjessze Pécs Megyei Jogú Város Önkormányzata Közgyűlése elé.

Pécs, 2024. február 5.

**Pfeffer József**

elnök